Iqtisodiyot tarmoqlarida aerokosmik maʼlumotlardan foydalanishni kengaytirish va qishloq xoʻjaligi quyi boʻgʻinida boshqaruv tizimini takomillashtirishga doir qoʻshimcha chora-tadbirlar toʻgʻrisida
(decree, 2025-09-26)

Iqtisodiyot tarmoqlarida, shu jumladan, qishloq xoʻjaligi mahsulotlarini ishlab chiqarish, tabiiy resurslardan oqilona foydalanish va ularni boshqarishda samaradorlikni oshirish, iqlim oʻzgarishi va atrof-muhitni muhofaza qilish monitoringini rivojlantirish, energetika sohasida nazoratni kuchaytirish maqsadida qaror qilaman: 1. Quyidagilar iqtisodiyot tarmoqlarida aerokosmik maʼlumotlardan foydalanishni kengaytirishning asosiy maqsadlari etib belgilansin: (a) geologiya, yer munosabatlari va ekologiya sohalarida qonunchilik buzilishi holatlarini barvaqt aniqlash maqsadida yiliga kamida uch marta davlat kosmik monitoringi oʻtkazilishini yoʻlga qoʻyish; (b) masofaviy nazorat mexanizmlarini joriy etishni jadallashtirish orqali boshqaruv jarayonida inson omilini qisqartirish, hududlarda shakllantirilayotgan maʼlumotlar aniqligini oshirish; (v) gidromodul rayon hududlari chegaralari va xaritalarini qayta koʻrib chiqish, yangilash, qishloq va suv xoʻjaligi sohalarida samaradorlikni oshirish; (g) suv sathini oʻlchaydigan hisoblagichlarni oʻrnatish va ularni aerokosmik maʼlumotlar bilan integratsiya qilish orqali haqiqiy suv hajmi boʻyicha ishlash tizimiga oʻtish. 2. Belgilansinki, 2026-yil 1-yanvardan boshlab Raqamli texnologiyalar vazirligi huzuridagi Kosmik tadqiqotlar va texnologiyalar agentligi (keyingi oʻrinlarda — Agentlik) tomonidan quyidagi holatlarni aniqlash maqsadida yiliga kamida uch marta davlat kosmik monitoringi oʻtkaziladi: (a) geologiya sohasida — yer qaʼridan oʻzboshimchalik bilan foydalanish, shu jumladan, ruxsatnomada koʻrsatilgan hududdan tashqariga chiqish; (b) yer munosabatlari sohasida — yer uchastkalarini oʻzboshimchalik bilan egallab olish hamda ularda bino va inshootlar qurish; (v) ekologiya sohasida — mavjud chiqindilarni saqlash joylarida belgilangan hududdan tashqariga chiqish, shuningdek, noqonuniy yangi chiqindi zonalari vujudga kelishi. 3. Davlat kosmik monitoringi doirasida shaxsga doir maʼlumotlar toʻgʻrisidagi qonunchilik talablariga rioya qilgan holda (shu jumladan, maʼlumotlar egasizlantirilgan holda) 2026-yil 1-martga qadar 1-ilovaga muvofiq vazirlik va idoralarning elektron tizimlarini Agentlikning “Space Gov Monitoring” markazlashgan yagona platformasi (keyingi oʻrinlarda — SGM platformasi)ga integratsiya qilish taʼminlansin. Bunda vazirlik va idoralar rahbarlari integratsiya qilinadigan axborot tizimlari hamda beriladigan maʼlumotlardan oqilona va maqsadli foydalanish boʻyicha javobgar etib belgilansin. 4. Shunday tartib oʻrnatilsinki, unga koʻra 2026-yil 1-martdan boshlab: (a) Togʻ-kon sanoati va geologiya vazirligi, Ekologiya, atrof-muhitni muhofaza qilish va iqlim oʻzgarishi vazirligi, Qurilish va uy-joy kommunal xoʻjaligi vazirligi, Agrosanoat majmui ustidan nazorat qilish inspeksiyasi hamda Kadastr agentligi oʻzi aniqlagan huquqbuzarlik holatlari boʻyicha maʼlumotlarni onlayn ravishda tegishli konturlar kesimida raqamli koʻrinishda integratsiya orqali SGM platformasiga taqdim etib boradi. Bunda maʼlumotlar ogohlantirish berilgani, huquqbuzarlik bartaraf etilgani, hujjatlar prokuratura va sud organlarida koʻrib chiqilayotgani toʻgʻrisidagi belgilarni oʻz ichiga oladi; (b) Togʻ-kon sanoati va geologiya vazirligi, Ekologiya, atrof-muhitni muhofaza qilish va iqlim oʻzgarishi vazirligi, Qurilish va uy-joy kommunal xoʻjaligi vazirligi, Agrosanoat majmui ustidan nazorat qilish inspeksiyasi hamda Kadastr agentligi aniqlagan huquqbuzarlik holatlari boʻyicha oxirgi yuborilgan maʼlumotlar bilan Agentlik tomonidan aniqlangan holatlar taqqoslanib, faqat yangi aniqlangan holatlar SGM platformasiga kiritiladi. Bunda taqqoslash natijalari boʻyicha kiritilgan qaydlar vazirlik va idoralar tomonidan joyiga chiqib oʻrganish uchun yakuniy maʼlumot sifatida inobatga olinadi; (v) Agentlik Bosh prokuratura bilan birgalikda davlat kosmik monitoringi doirasida taqdim etilgan kosmik maʼlumotlar asosida vazirlik va idoralar tomonidan huquqbuzarlik holatlari bartaraf etilgan deb topilgan holatlar boʻyicha qayta nazorat oʻrnatadi va haqiqatda huquqbuzarlik bartaraf etilganligi holatini monitoring qilib boradi. 5. Belgilansinki, Agentlik tomonidan Ekologiya, atrof-muhitni muhofaza qilish va iqlim oʻzgarishi vazirligi hamda Oʻrmon va yashil hududlarni koʻpaytirish, choʻllanishga qarshi kurashish agentligi (keyingi oʻrinlarda — Oʻrmon agentligi) bilan birgalikda 2026-yildan boshlab har kalendar yil yakuniga qadar respublika boʻyicha kosmik texnologiyalar imkoniyatidan kelib chiqqan holda daraxtzorlarning (bundan maydoni 0,002 gektardan kichik uchastkalar va choʻllardagi daraxtzorlar mustasno) noqonuniy kesilishini kosmik monitoring orqali aniqlash yoʻlga qoʻyiladi. Bunda Agentlik tomonidan amalga oshiriladigan ishlar bilan bogʻliq xarajatlar Agentlikka Davlat budjetidan ajratiladigan mablagʻlar hisobidan qoplanadi. 6. Belgilab qoʻyilsinki, Agentlikning yakuniy maʼlumotlari asosida aniqlangan hamda vakolatli organlar tomonidan 2-ilovadagi roʻyxatda koʻzda tutilgan holatlar boʻyicha qoʻllangan taʼsir choralari, shu jumladan, jarima va zarar boʻyicha undiriladigan mablagʻlarning 10 foizi Agentlikka yoʻnaltiriladi. 7. Belgilansinki, kosmik tadqiqotlar oʻtkazish va uning natijalaridan foydalanishni kengaytirish maqsadida 2026-yildan boshlab quyidagi loyihalar sinov tariqasida amalga oshiriladi: (a) energetika sohasida — Energetika vazirligi tomonidan Agentlik bilan birgalikda Agentlik imkoniyatlaridan foydalangan holda: (i) elektr uzatish tarmoqlaridagi nosozliklarni barvaqt aniqlash maqsadida 2026-yil 1-avgustga qadar Toshkent viloyati Boʻka tumanida yuqori kuchlanishli elektr uzatish tarmoqlari holati aerokosmik monitoringdan oʻtkaziladi; (ii) “yashil” energetikani rivojlantirish maqsadida 2026-yil 1-oktabrga qadar Surxondaryo viloyatida quyosh panellarini joylashtirish va yuqori samaradorlikka erishish imkoniyati mavjud boʻlgan maydonlar aniqlanadi; (b) transport sohasida — Transport vazirligi tomonidan “Oʻzbekiston temir yoʻllari” AJ hamda Agentlik bilan birgalikda temir yoʻllar holatini tezkor nazorat qilishga oʻtish maqsadida Agentlik imkoniyatlaridan foydalangan holda 2026-yil 1-oktabrga qadar Toshkent — Angren yoʻnalishidagi temir yoʻlda aerokosmik monitoring amalga oshiriladi; (v) avtomobil yoʻllari sohasida — Agentlik tomonidan Avtomobil yoʻllari qoʻmitasi, boshqa manfaatdor vazirlik va idoralar bilan birgalikda avtomobil yoʻllari sohasidagi qurilish va taʼmirlash ishlarida shaffoflikni oshirish maqsadida 2026-yil 1-oktabrga qadar “A-373” Toshkent — Angren avtomobil yoʻlida aerokosmik monitoring oʻtkaziladi. Bunda Avtomobil yoʻllari qoʻmitasi mazkur yoʻlni qurish va taʼmirlash boʻyicha tuzilgan barcha hujjatlarni Agentlik soʻroviga asosan taqdim etadi; (g) kosmik taʼlim yoʻnalishida — Agentlik tomonidan Maktabgacha va maktab taʼlimi vazirligi, Yoshlar ishlari agentligi bilan birgalikda hududlarda kosmik taʼlimni keng targʻib qilish va yoshlarni kosmik sohaga jalb qilish maqsadida 2026-yil 1-dekabrga qadar “maktabdan — oliygohgacha” zanjiri asosida sunʼiy intellekt, STEMga asoslangan oʻquv dasturi va VRga asoslangan “SpaceBuzz” misolida raketa modelini joriy etish orqali kosmik taʼlim loyihasi amalga oshiriladi. Bunda mazkur kichik bandda nazarda tutilgan chora-tadbirlarni amalga oshirish bilan bogʻliq xarajatlar Oʻzbekiston Respublikasi Prezidentining 2024-yil 14-oktabrdagi PQ-358-son qaroriga asosan Tiklanish va taraqqiyot jamgʻarmasi tomonidan Raqamli texnologiyalar vazirligiga ajratilgan mablagʻlar hisobidan qoplanadi. (d) suv xoʻjaligi sohasida — Agentlik Suv xoʻjaligi vazirligi bilan birgalikda 2026-yil 1-sentabrga qadar davlat kosmik monitoringi doirasida Qashqadaryo viloyatidagi bitta tumanning iqlim sharoitlaridan kelib chiqib, suv isteʼmoli hajmini moslashtirish maqsadida davlat kosmik monitoringi uchun ajratilgan mablagʻlar doirasida yerusti nazorat uskunalarini joylashtiradi. Bunda Suv xoʻjaligi vazirligi ushbu nazorat uskunalarining uzluksiz ishlashini taʼminlaydi. 8. Agentlik tegishli vazirlik va idoralar bilan birgalikda mazkur Farmonning 7-bandida nazarda tutilgan loyihalarning natijalari asosida tegishli tajribani butun respublika miqyosida tatbiq etish yuzasidan takliflarni 2026-yil 1-dekabrga qadar Vazirlar Mahkamasiga kiritsin. 9. Bosh prokuratura Qurilish va uy-joy kommunal xoʻjaligi vazirligi, Qurilish va uy-joy kommunal xoʻjaligi sohasida nazorat qilish inspeksiyasi, Kadastr agentligi, Adliya vazirligi hamda Agentlik bilan birgalikda 2026-yil 1-sentabrga qadar tegishli hududlarda avval “yashil” hududlar, sport maydonchasi, bolalar oʻyingohi, umumiy oʻrta taʼlim va sogʻliqni saqlash muassasalari, tegishli hududlarda qishloq xoʻjaligiga moʻljallangan sugʻoriladigan yerlarni boshqa maqsadlar, shu jumladan, bino-inshootlar qurish uchun berib yuborish holatini aniqlasin hamda tegishli choralar koʻrib, tahliliy maʼlumotnomani Oʻzbekiston Respublikasi Prezidenti Administratsiyasiga kiritsin. Bunda Agentlik tomonidan amalga oshiriladigan ishlar bilan bogʻliq xarajatlar Agentlikka Davlat budjetidan ajratiladigan mablagʻlar hisobidan qoplanadi. 10. Shunday tartib oʻrnatilsinki, unga muvofiq: (a) Ekologiya, atrof-muhitni muhofaza qilish va iqlim oʻzgarishi vazirligi hamda Oʻrmon agentligi Agentlikning kosmik monitoring maʼlumotlari orqali aniqlangan daraxtzorlar noqonuniy kesilishi holati boʻyicha: (i) maʼlumot taqdim etilgan kundan boshlab besh kun ichida joyiga chiqib oʻrganish ishlarini tashkil etadi va tasdiqlovchi hujjatlarni integratsiya orqali SGM platformasiga kiritadi; (ii) belgilangan tartibda qonuniy choralar koʻrilgan kundan soʻng bir kun ichida bu haqdagi maʼlumotlarni Agentlikka taqdim etadi. Bunda 2026-yil 1-martdan boshlab ushbu maʼlumotlar integratsiya orqali raqamli koʻrinishda SGM platformasiga kiritib boradi; (b) 2026-yil 1-martdan boshlab boshoqli don ekinlaridan boʻshagan (oʻrimdan soʻng) yer maydonlarida somonpoyalar va ularning qoldiqlarini yoqish (dalalar yoqilishi) kabi salbiy holatlarga chek qoʻyish va nazorat tizimlarini rivojlantirish maqsadida Ekologiya, atrof-muhitni muhofaza qilish va iqlim oʻzgarishi vazirligi Agentlikning kosmik monitoring maʼlumotlari asosida: (i) har yili somonpoyalarni yoqish holatlari boʻyicha maʼlumot taqdim etilgan kundan boshlab bir kun ichida joyiga chiqib oʻrganish ishlarini tashkil etadi va tasdiqlovchi hujjatlarni integratsiya orqali SGM platformasiga kiritadi; (ii) belgilangan tartibda qonuniy choralar koʻrilgan kundan soʻng bir kun ichida bu haqdagi maʼlumotlarni raqamli koʻrinishda Agentlikka taqdim etadi. 11. Belgilansinki, 2026-yil 1-yanvardan boshlab Davlat aktivlarini boshqarish agentligi Agentlik bilan hamkorlikda quyidagi yoʻnalishlarda loyihalarni amalga oshiradi: (a) yiliga ikki marta har kalendar yil yakuniga qadar auksion savdolari orqali realizatsiya qilingan yer uchastkalaridan belgilangan maqsadlarda foydalanish va iqtisodiy aylanmaga kiritish; (b) yiliga bir marta kalendar yil yakuniga qadar hududlarda foydalanilmasdan boʻsh turgan yer uchastkalarini aniqlash va ushbu yerlarni tadbirkorlik, shaharsozlik va qishloq xoʻjaligi mahsulotlari yetishtirish faoliyatini amalga oshirish yoʻnalishida auksion savdolariga chiqarish uchun takliflar kiritish. Bunda mazkur yoʻnalishlarda loyihalarni amalga oshirish bilan bogʻliq xarajatlar Davlat aktivlarini boshqarish agentligining budjetdan tashqari mablagʻlari hisobidan qoplanadi. 12. Hududlarda aerokosmik maʼlumotlardan samarali foydalanishni tashkil etish hamda sohani qoʻllab-quvvatlash maqsadida Qishloq xoʻjaligi vazirligi hamda uning tizimidagi tashkilotlarning mavjud shtat birliklarini maqbullashtirish hisobidan: (a) Agentlikning Qoraqalpogʻiston Respublikasi, viloyatlar va Toshkent shahri boʻyicha 2 ta shtat birligidan iborat hududiy vakillari (jami 28 nafar) lavozimi joriy etilsin; (b) hududiy vakillar faoliyatini muvofiqlashtirish, sinov loyihalarini amalga oshirish, xalqaro hamkorlik va axborot xizmatini yoʻlga qoʻyish maqsadida Agentlikka qoʻshimcha 8 ta shtat birligi ajratilsin. Bunda Agentlik boshqaruv xodimlarining cheklangan soni 60 nafar etib belgilansin. 13. Quyidagilar: (a) Hududlarda aerokosmik maʼlumotlardan keng foydalanishni tashkil etish boʻyicha Kosmik tadqiqotlar va texnologiyalar agentligi zimmasiga yuklanadigan qoʻshimcha vazifalar 3-ilovaga muvofiq; (b) Qoraqalpogʻiston Respublikasi, viloyatlar va Toshkent shahri boʻyicha Kosmik tadqiqotlar va texnologiyalar agentligi hududiy vakillarining asosiy vazifalari 3a-ilovaga muvofiq; (v) Iqtisodiyot tarmoqlarida aerokosmik maʼlumotlardan foydalanishni kengaytirish boʻyicha chora-tadbirlar rejasi 4-ilovaga muvofiq tasdiqlansin. 14. Qoraqalpogʻiston Respublikasi, viloyatlar va Toshkent shahri boʻyicha Agentlikning hududiy vakillarini oʻzining vazifalariga bevosita bogʻliq boʻlmagan ishlar va yigʻilishga jalb qilish, shuningdek, ularga topshiriqlar berish taqiqlansin. 15. Belgilansinki, 2026-yil 1-iyuldan boshlab hududlarda Agentlikning aerokosmik maʼlumotlaridan samarali foydalanish holati boʻyicha mahalliy hokimliklar, vazirlik va idoralar reytingini yuritish yoʻlga qoʻyiladi. 16. Raqamli texnologiyalar vazirligi hamda Iqtisodiyot va moliya vazirligining SGM platformasining operatori etib Agentlik huzuridagi Kosmik monitoring va geoaxborot texnologiyalari markazini belgilash toʻgʻrisidagi taklifi maʼqullansin. Bunda Agentlik SGM platformasining lozim darajada yuritilishi uchun javobgar hisoblanadi va u bilan bogʻliq xarajatlar Agentlikka davlat kosmik monitoringi uchun ajratilgan mablagʻlar hisobidan qoplanadi. 17. Qishloq xoʻjaligi vazirligi hamda Iqtisodiyot va moliya vazirligining quyidagi takliflariga rozilik berilsin: (a) Qoraqalpogʻiston Respublikasi va viloyatlarning bittadan tumanlarida sinov tariqasida Qishloq xoʻjaligida bilim va innovatsiyalar milliy markazining tuman filialini tashkil etish; (b) tashkil etilayotgan tuman filiallariga qishloq xoʻjaligi korxonalarida ilm-fan yutuqlaridan kelib chiqib, agroxizmatlarni koʻrsatish, hosildorlikni oshirishga qaratilgan ilmiy ishlanmalarni joriy etish, fermer xoʻjaliklari xodimlarining malakasini oshirish vazifalarini yuklash; (v) tashkil etilayotgan tuman filiallariga Qishloq xoʻjaligi vazirligi tizimidagi tashkilotlardan maqbullashtirilgan shtat birliklari hisobidan 5 tadan shtat birligini ajratish. 18. Oʻzbekiston Respublikasi Prezidentining va Oʻzbekiston Respublikasi Hukumatining ayrim hujjatlariga 5-ilovaga muvofiq oʻzgartirish va qoʻshimchalar kiritilsin. 19. Farmon ijrosini samarali tashkil qilishga masʼul va shaxsiy javobgar etib qishloq xoʻjaligi vaziri I.Yu. Abduraxmonov, suv xoʻjaligi vaziri Sh.R. Xamrayev, raqamli texnologiyalar vaziri Sh.X. Shermatov va Kosmik tadqiqotlar va texnologiyalar agentligi direktori Sh.M. Kadirov hamda Bosh prokuror oʻrinbosari — Iqtisodiy jinoyatlarga qarshi kurashish departamenti boshligʻi J.J. Xatamov belgilansin. 20. Mazkur Farmon ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin. 1. Geologiya sohasida — yer qaʼridan ruxsatnomasiz foydalanish va ruxsatnomada belgilangan chegaradan tashqariga chiqib qazish hamda noruda foydali qazilma konlaridan normadan ortiq va haqiqatda qazib olingan hajmni yashirish holatlari. 2. Yer munosabatlari sohasida — yer uchastkalarini oʻzboshimchalik bilan egallab olish hamda ularda bino va inshootlar qurish holatlari. 3. Ekologiya sohasida: (a) mavjud chiqindilar saqlash joylarida belgilangan hududdan tashqariga chiqish holatlari hamda yangi chiqindi zonalarining vujudga kelishi; (b) boshoqli don ekinlaridan boʻshagan (oʻrimdan soʻng) yer maydonlarida somonpoyalar va ular qoldiqlarining yoqilishi (dalalar yoqilishi); (v) daraxtzorlarning noqonuniy kesilishi holatlari. 4. Oʻrmon xoʻjaligi sohasida — daraxtzorlarning noqonuniy kesilishi holati. 5. Suv resurslaridan ruxsat beruvchi hujjatlarsiz foydalanish holati, shu jumladan, suv isteʼmolchilari tomonidan belgilangan suvdan foydalanish limitlaridan ortiqcha foydalanish holatlari. 1. Aerokosmik texnologiyalar imkoniyatlarini iqtisodiyot tarmoqlarida qoʻllash boʻyicha Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlari bilan doimiy hamkorlik qilish. 2. Davlat kosmik monitoringi doirasida va aerokosmik texnologiyalar orqali aniqlangan holatlar boʻyicha masʼul vazirlik va idoralar, mahalliy hokimliklar hamda prokuratura organlari xodimlari bilan birgalikda joyiga chiqib oʻrganishlar oʻtkazish. 3. Iqtisodiyot tarmoqlarida, shu jumladan, qishloq va suv xoʻjaligi, ekologiya, geologiya, yer munosabatlari sohalarida aerokosmik texnologiyalarni qoʻllagan holda muammolarni aniqlash hamda ularni bartaraf etish boʻyicha mahalliy hokimliklarga takliflar berish. 4. Vazirlik, idora va mahalliy hokimliklar tomonidan hududlarda “Oʻzbekkosmos” agentligining aerokosmik maʼlumotlaridan samarali foydalanish holatini oʻrganish. 5. Qishloq va suv xoʻjaligi, ekologiya, geologiya, yer munosabatlari, energetika va boshqa tegishli sohalarga masʼul vazirlik va idoralarning hududiy boʻlinmalari xodimlarini har yilning yanvar oyida tasdiqlanadigan reja-grafik asosida aerokosmik maʼlumotlar va geoaxborot texnologiyalaridan foydalanish boʻyicha shartnomaviy asosda qisqa muddatli oʻquv kurslarida oʻqitish. 1. Ish faoliyatini bevosita hududlarda tashkil etgan holda Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlarini aerokosmik maʼlumotlar asosida tarmoq va sohalardagi joriy holat yuzasidan har oyda tahliliy axborotlar (shu jumladan, aerokosmik suratlar tahlili) bilan doimiy taʼminlash. 2. Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlari talabiga muvofiq “Oʻzbekkosmos” agentligi imkoniyatlaridan kelib chiqqan holda iqtisodiyot tarmoqlarida, shu jumladan, qishloq xoʻjaligi, geologiya sohalaridagi amaldagi holat boʻyicha oʻrganishlar oʻtkazish, tahliliy maʼlumotlar (shu jumladan, aerokosmik suratlar tahlili) tayyorlash. 3. Davlat kosmik monitoringi doirasida va aerokosmik texnologiyalar orqali aniqlangan holatlar boʻyicha masʼul vazirlik va idoralar, mahalliy hokimliklar hamda prokuratura organlari xodimlari bilan birgalikda joyiga chiqib oʻrganishlar oʻtkazish. 4. Davlat kosmik monitoringi doirasida hamda aerokosmik texnologiyalar orqali turli sohalarda aniqlangan holatlar boʻyicha masʼul vazirlik va idoralar tomonidan koʻrilgan choralar natijadorligini oʻrganish va bu haqda Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlariga axborot kiritish. 5. Masʼul vazirlik va idoralarning hududiy boʻlinmalarida “Oʻzbekkosmos” agentligi tomonidan taqdim etilgan maʼlumotlardan foydalanish darajasini oʻrganish. 1. Oʻzbekiston Respublikasi Prezidentining 2022-yil 30-maydagi “Oʻzbekiston Respublikasining seysmik xavfsizligini taʼminlash tizimini yanada takomillashtirish chora-tadbirlari toʻgʻrisida”gi PF-144-son Farmoniga 2-ilovaning 44-pozitsiyasi chiqarib tashlansin. 2. Oʻzbekiston Respublikasi Prezidentining 2023-yil 25-yanvardagi “Respublika ijro etuvchi hokimiyat organlari faoliyatini samarali yoʻlga qoʻyishga doir birinchi navbatdagi tashkiliy chora-tadbirlar toʻgʻrisida”gi PF-14-son Farmoniga 1-ilovaning “10. Raqamli texnologiyalar vazirligi” boʻlimi 1-pozitsiyasi quyidagi tahrirda bayon etilsin: 3. Oʻzbekiston Respublikasi Prezidentining 2024-yil 14-oktabrdagi “2024 — 2026-yillarda iqtisodiyot tarmoqlarida aerokosmik texnologiyalarni joriy etish chora-tadbirlari toʻgʻrisida”gi PF-155-son Farmonida: (a) 6-band quyidagi tahrirda bayon etilsin: “6. Vazirlar Mahkamasi huzuridagi Kosmik tadqiqotlar va texnologiyalar agentligining budjetdan tashqari Kosmik tarmoqni rivojlantirish jamgʻarmasi Raqamli texnologiyalar vazirligi huzuridagi Kosmik tadqiqotlar va texnologiyalar agentligining yuridik shaxs maqomiga ega boʻlmagan budjetdan tashqari Kosmik tarmoqni rivojlantirish jamgʻarmasi (keyingi oʻrinlarda — Jamgʻarma) etib qayta nomlansin va quyidagilar uni moliyalashtirishning qoʻshimcha manbalari etib belgilansin”; (b) 7-banddagi “jarimalarning” soʻzi “zarar va jarima summalarining” soʻzlari bilan almashtirilsin; (v) 1-ilovada: (i) 1-pozitsiyadagi “Amalga oshirish mexanizmi” ustunining 7-bandidagi “jarimalarning belgilangan qismini” soʻzlari “masofaviy monitoring orqali aniqlangan zarar va jarima summalarining 10 foizini” soʻzlari bilan almashtirilsin; (ii) 12-pozitsiya quyidagi tahrirda bayon etilsin: (g) 2-ilovaning 15-pozitsiyasi “Chora-tadbirlar nomi” ustuni quyidagi tahrirda bayon etilsin: “Iqtidorli yoshlarni Yaponiyaning “Kyushu Institute of Technology” oliy taʼlim muassasasiga CubeSat sunʼiy yoʻldoshini yaratish va uni uchirishni oʻz ichiga olgan “Kosmik muhandisligi” magistratura bosqichiga oʻqishga yuborish”. 4. Oʻzbekiston Respublikasi Prezidentining 2025-yil 12-avgustdagi “Qishloq xoʻjaligi sohasiga zamonaviy texnologiyalarni joriy etishni yanada jadallashtirish orqali samaradorlikni oshirish chora-tadbirlari toʻgʻrisida”gi PF-130-son Farmoniga 4-ilovaning 23-pozitsiyasi quyidagi tahrirda bayon etilsin: 5. Oʻzbekiston Respublikasi Prezidentining 2021-yil 29-iyundagi “Davlat organlari va tashkilotlariga yuridik xizmat koʻrsatish faoliyatini yanada takomillashtirish chora-tadbirlari toʻgʻrisida”gi PQ-5168-son qaroriga 3-ilovaning “Davlat tashkilotlarining nomi” boʻlimi 1 va 2-pozitsiyalari quyidagi tahrirda bayon etilsin: 6. Oʻzbekiston Respublikasi Prezidentining 2023-yil 16-maydagi “Oʻzbekiston Respublikasi aholisi va hududining seysmik xavfsizligini taʼminlash tizimini yanada takomillashtirishga oid qoʻshimcha chora-tadbirlar toʻgʻrisida”gi PQ-158-son qaroriga 1-ilovada: (a) 10-pozitsiya quyidagi tahrirda bayon etilsin: (b) 11-pozitsiya chiqarib tashlansin. 10. Vazirlar Mahkamasining 2019-yil 19-iyuldagi “Astraxan davlat texnika universitetining Toshkent viloyatidagi filiali faoliyatini tashkil etish toʻgʻrisida”gi 608-son qarorining 5-bandi quyidagi tahrirda bayon etilsin: “5. Filial Toshkent shahri, Mirobod tumani, Yangi Qoʻyliq koʻchasi, 2-uyda joylashgan Toshkent davlat transport universiteti Logistika fakulteti binosiga operativ boshqaruv huquqi asosida joylashtirilsin”.